Αμαντά Μαντί

Ο Αμαντά Μαντί (Hamada Madi, 1965-) ευρύτερα γνωστός και ως "Boléro" είναι πολιτικός από τις Κομόρες. Υπηρέτησε ως πρωθυπουργός και επίσης ως υπηρεσιακός αρχηγός Κράτους στα νησιά.

 Καριέρα 
Γεννήθηκε στο νησί Μοελί το 1965. Απέκτησε πτυχίο στο Συνταγματικό Δίκαιο από πανεπιστήμιο στην Ουκρανία. Εν συνεχεία εργάστηκε ως πολιτικός σύμβουλος στις Κομόρες και έγινε γενικός γραμματέας του Ρεπουμπλικανικού Κόμματος των Κομορών.

Λίγο πριν γίνει πρωθυπουργός υπηρέτησε ως γενικός γραμματέας της Προεδρίας επί Αμυντικών Ζητημάτων και διαδραμάτισε σημαίνοντα ρόλο κατά τις ειρηνευτικές διαπραγματεύσεις με το νησί Ανζουάν.Hamada Madi ?Boléro? - Comoros islands - The Indian Ocean Newsletter Έτσι, υπογράφηκε η συμφωνία του Φομπονί. 

Διορίστηκε πρωθυπουργός όντας ανεξάρτητος (δεν ανήκε σε κανένα πολιτικό κόμμα)US State Department Comoros Country Reports on Human Rights Practices, 23/02/2001. στις 29 Νοεμβρίου του 2000 και διατηρήθηκε στο αξίωμα αυτό ως τις 15 Απριλίου του 2002. Τον Ιανουάριο του 2002 συμφωνήθηκε, παρά μερικές αντιδράσεις, ότι θα αντικαθιστούσε τον Συνταγματάρχη Ασουμανί ως υπηρεσιακός αρχηγός κράτους. Ανέλαβε καθήκοντα στις 21 Ιανουαρίου του 2002Rulers.org. Από το αξίωμα αυτό επέβλεψε τη μεταβατική κυβέρνηση εθνικής ενότητας. Ακολούθησε η διενέργεια προεδρικών και βουλευτικών εκλογών. Εξαιτίας της καταγωγής του (από το Μοελί) δεν επιτράπηκε από το νόμο να θέσει υποψηφιότητα στις εκλογές για την προεδρία της Ένωσης, καθώς η πρώτη τετραετής θητεία συμφωνήθηκε να υπηρετηθεί από έναν πολιτικό από τη Μεγάλη Κομόρα. Στις 26 Μαΐου του 2002 ο Αζαλί επέστρεψε στην προεδρία και ο Μαντί παρέμεινε ειδικός σύμβουλος άνευ χαρτοφυλακίου σε κυβέρνηση της Ένωσης. Στις 19 Δεκεμβρίου του 2002 εκδηλώθηκε επίθεση στο Μοελί και απόπειρα εισβολής στο νησί. Ο Μαντί καταδίκασε την απόπειρα εισβολής και δήλωσε ότι οι εισβολείς ήταν "μισθοφόροι, που σκόπευαν να αποσταθεροποιήσουν την κυβέρνηση"afrol news, Invasion of Comoran island Moheli defeated, 20-12-2002.. Τον Απρίλιο του 2004 παραιτήθηκε από υπουργός Άμυνας.Untitled Document Την ίδια χρονιά στις εκλογές του 2004 εξελέγη βουλευτής στην περιφέρεια του Μοελί.Αποτελέσματα βουλευτικών εκλογών του 2004

Μετά την άνοδο του προέδρου Αχμέτ Αμπντάλα Σαμπί στην εξουσία αυτοεξορίστηκε. Ενώ συνόδευε τα λείψανα του ανιψιού του, ο οποίος είχε πεθάνει στη Γαλλία, συνελήφθη στις Κομόρες, τον Δεκέμβριο του 2008.

 Παραπομπές 

 Εξωτερικοί σύνδεσμοι 
 https://web.archive.org/web/20070108124958/http://usuarios.lycos.es/alpheratz/madi.jpg - Φωτογραφία του Μπολέρο.

Κατηγορία:Πρόεδροι των Κομορών
Κατηγορία:Πρωθυπουργοί των Κομορών